Farruko

Dr **Farruko** (bìrgerlig dr *Carlos Efrén Reyes Rosado;* * 2. Mai 1991 z’ Bayamón, Puerto Rico) ìsch a puerto-ricàànischer Reggaeton-Müüsikànt. Ar ìsch bekànnt worra, wu-n-’r ànna 2010 sii Àlbum *Talento del Bloque* loo veräffentligt hàt, un wu-n-’r mìt Kìnschtler wia-n-em Daddy Yankee, em J Balvin, em Don Omar un em J Álvarez zammag’schàfft hàt.

## siina Kàrriar
Dr Farruko hàt siina Kàrriar bii MySpace ìm Àlter vu 16 Joohra-n-ààg’fànga. Doo hàt’r sìch a Fan-G’mainda-n-uffbàuija. Sii äärschter groosser Hit uff MySpace ìsch *Sexo Fuera del Planeta* gsìì, wo-n-em a groossa Ànzààhl Follower gebroocht hàt. Ar hàt d’rnooh fànga-n-àà wittera Soziààla Nätzwarka b’nutza. Soo hàt’r d’ Uffmarksààmkait vum puerto-ricàànischa Radio bikumma. D’ Plàttafirma Sienta ìsch uff’na uffmarksààm worra un hàt’na unter Vertrààg g’numma. Wu-n-’r grààd amol 18 Joohra worra-n-ìsch, hàt’r därt ànna 2010 sii äärscht Àlbum *El Talento del Bloque* veräffentligt, wo-n-uff Plàtz 50 vu da US-Billboard-Latin-Charts ànakumma-n-ìsch. Fìr d’ Liader, wo-n-’r salbscht g’schrììwa hàt, hàt’r Müüsikànta wia dr José Feliciano, dr Cosculluela un dr Julio Voltio àls Gaschta g’wunna. Àui s’ Liad *Pa Romper la Discoteca*, wo-n-’r zamma mìt’m Daddy Yankee un em Yomo uffg’numma hàt un wo nìt uff’ma Àlbum ärschììna-n-ìsch, ìsch a achter Hit worra.

Ànna 2012 ìsch sii zwait Àlbum *The Most Powerful Rookie* ärschììna. ’S ìsch fìr a Latin Grammy nominiart worra. D’rnooh hàt’r Tourneea dur Làtiinàmerikà un d’ Verainigta Schtààta g’màcht. Ànna 2014 ìsch sii drìtt Àlbum *Farruko Presenta los Menores* üssagànga, wo nìt bis àm Plàtz 1 vu da Latin-Album-Charts g’lunga-n-ìsch, àwwer àui ìn uff Plàtz 90 ìn d’ Billboard 200 iig’schtììga-n-ìsch. Uff’m Àlbum sìnn dr J. Balvin, dr Luigi 21+ un dr Arcángel z’ loosa gsìì. Mìt’m Liad *6 AM* hàt’r ànna 2015 dr „Latin Grammy Award for Best Urban Performance“ g’wunna.

Mìt’m Liad *6 AM* hàt’r ànna 2015 dr „Latin Grammy Award for Best Urban Performance“ un daa fìr dr „Best Urban Song“ g’wunna. D’rnooh sìnn Kollàboràzioona mìt Müüsikànta wia dr Yandel, d’ Alejandra Guzmán, dr Shaggy un dr Nicky Jam gsìì.

Ànna 2015 ìsch s’ viarta-n-Àlbum *Visionary* üssagànga, wo-n-eewafàlls d’ Latin-Album-Charts getoppt hàt. Schliasslig sìnn ànna 2017 *TrapXFicante* un ànna 2019 *Gangalee* üssagànga, wo àlla ìn d’ Top-5 vu da Latin-Charts iig’schtììga sìnn. Ìn Diitschlànd ìsch’r dur *On My Way* bekànnt worra, wo-n-’r zamma mìt’m Müüsikproduzänt Alan Walker un dr Sangera Sabrina Carpenter uffg’numma hàt, un wo uff Plàtz 85 vu da diitscha Sìnggelcharts ànakumma-n-ìsch. Ànna 2019 hàt’r üsserdam Uffmarksààmkait bikumma, wu-n-’r zamma mìt’m Pedro Capó zammag’schàfft hàt. Ar ìsch uff’m Remix vu *Calma* z’ loosa gsìì, wo ànna 2019 a waltwitter Summerhit worra-n-ìsch. Schpeeter hàt’r àm Jason Derulo siim Liad *Mamacita* mìtg’màcht, wo àui vermüatlig a Summerhit hàt känna waara.

## sii pärseenlig Laawa
Àm 3. Àwrìl 2018 ìsch dr Farruko uff Puerto Rico verhàfta worra, dänn’r illegààl uff sìch  Dollar g’hàà, wu-n-’r üss dr Dominikàànischa Repüblik z’ruckkumma-n-ìsch. D’rfìr ìsch’r züa dräi Joohra Bewaahrung verurtailt worra. Ànna 2017 hàt’r a G’sàmtvermeega vu 3 Millioona Dollar g’hàà.

Ànna 2022 ìsch dr Farruko Krìscht worra. Ìn’ma Interview fìr d’ Zittschrìft *Rolling Stone* hàt’r ìwwer sii Glàuiwa g’rädd, wo-n-em Schtärka un Verseehnungsmàcht gebrocht hàt.

## siina Diskogràfii
; Schtüdioàlba 
* 2010: *El Talento del Bloque*
* 2012: *The Most Powerful Rookie*
* 2014: *Farruko Presenta: Los Menores*
* 2015: *Visionary*
* 2017: *TrapXFicante*
* 2019: *Gangalee*
* 2019: *En Letra de Otro*
* 2021: *La 167*
* 2024: *Cvrbon Vrmor (C_DE: G_D.O.N.)*

## siina Tournee
* 2010–2011: El Talento del Bloque Tour
* 2012: TMPR Tour
* 2013: El Imperio Nazza: Farruko Edition Tour
* 2015: Los Menores Tour Bus
* 2016: Visionary World Tour
* 2017: TrapXFicante Tour
* 2019: Gangalee Tour

## Weblìnks

* ìm Farruko siina offiziälla Websitta (schpàànisch)
* 
* 
* Farruko bi *[[Billboard (Magazin)|Billboard]]* (änglisch)
* 
* 
* 
* 

## Ainzelnoohwiisa